CELEX: 62017CA0504
Language: el
Date: 2018-10-17 00:00:00
Title: Υπόθεση C-504/17: Απόφαση του Δικαστηρίου (όγδοο τμήμα) της 17ης Οκτωβρίου 2018 — Ευρωπαϊκή Επιτροπή κατά Ιρλανδίας (Παράλειψη κράτους μέλους — Φορολογία των ενεργειακών προϊόντων και της ηλεκτρικής ενέργειας — Οδηγία 2003/96/ΕΚ — Άρθρα 4 και 7 — Εφαρμογή των ελάχιστων επιπέδων φορολογήσεως των καυσίμων — Οδηγία 95/60/ΕΚ — Φορολογική σήμανση του πετρελαίου ντήζελ και του φωτιστικού πετρελαίου — Ανεφοδιασμός των ιδιωτικών σκαφών αναψυχής)

17.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 455/15
            
         
      Απόφαση του Δικαστηρίου (όγδοο τμήμα) της 17ης Οκτωβρίου 2018 — Ευρωπαϊκή Επιτροπή κατά Ιρλανδίας
      (Υπόθεση C-504/17) (1)
      
      ((Παράλειψη κράτους μέλους - Φορολογία των ενεργειακών προϊόντων και της ηλεκτρικής ενέργειας - Οδηγία 2003/96/ΕΚ - Άρθρα 4 και 7 - Εφαρμογή των ελάχιστων επιπέδων φορολογήσεως των καυσίμων - Οδηγία 95/60/ΕΚ - Φορολογική σήμανση του πετρελαίου ντήζελ και του φωτιστικού πετρελαίου - Ανεφοδιασμός των ιδιωτικών σκαφών αναψυχής))
      (2018/C 455/23)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: F. Tomat και J. Tomkin)
      
         Καθής: Ιρλανδία (εκπρόσωποι: M. Browne, G. Hodge και J. Quaney καθώς και A. Joyce, επικουρούμενοι από τους F. Callanan, SC και B. Doherty, BL)
      
         Διατακτικό
      
      Το Δικαστήριο αποφασίζει:
      
                  1)
               
               
                  Η Ιρλανδία, μη διασφαλίζοντας την εφαρμογή, στο πετρέλαιο ντήζελ που χρησιμοποιείται ως καύσιμο για την κίνηση ιδιωτικών σκαφών αναψυχής, των ελάχιστων επιπέδων φορολογήσεως των καυσίμων που ορίζει η οδηγία 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, και επιτρέποντας τη χρήση σημανθέντων καυσίμων για την κίνηση ιδιωτικών σκαφών αναψυχής, ακόμη και όταν τα καύσιμα αυτά δεν έχουν απαλλαγεί από τον ειδικό φόρο καταναλώσεως ούτε έχουν φορολογηθεί με μειωμένο φορολογικό συντελεστή, παρέβη τις υποχρεώσεις που υπέχει αντίστοιχα από τα άρθρα 4 και 7 της οδηγίας 2003/96 και της οδηγίας 95/60/ΕΚ του Συμβουλίου, της 27ης Νοεμβρίου 1995, σχετικά με τη φορολογική σήμανση του πετρελαίου ντήζελ και του φωτιστικού πετρελαίου.
               
            
                  2)
               
               
                  Καταδικάζει την Ιρλανδία στα δικαστικά έξοδα.
               
            
         (1)  ΕΕ C 347 της 16.10.2017.